laion/Wikipedia-Exotic huggingface dataset:
বাঘ হাজরিকা

বাঘ হাজরিকার জন্ম হয়েছিল অসমের গড়গাঁওর কাছের ঢেকরীগাঁওতে। আসল নাম ছিল ইসমাইল সিদ্দিকি। একদিন একটি বাঘ তার গ্রামে ঢুকে পড়লে তিনি একা হাতেই বাঘটিকে হত্যা করেন৷ এই খবর আহোম রাজা চক্রধ্বজ সিংহের কাণে যায় এবং রাজা তার প্রতিভা দেখার জন্ড রাজসভায় নিমন্ত্রণ করেন। রাজা তার বীরত্ব দেখে প্রশংসা করেন এবং তাকে এক হাজারজন পাইকের নিচে হাজরিকা পদবী দেন। তখন থেকেই ইসমাইল সিদ্দিকির নাম বাঘ হাজরিকা হয়৷ শরাইঘাটের যুদ্ধে নৌকা-চালনায় পারদর্শী বাঘ হাজরিকা লাচিত বরফুকনের সহচর ছিলেন। তিনি সাহসীকতার সাথে শরাইঘাটর যুদ্ধে মোগলের বিরুদ্ধে লড়াই করেছিলেন৷ শরাইঘাটের যুদ্ধের সময়ে লাচিত বরফুকনের গৃহ ছিল ব্রহ্মপুত্রের দক্ষিণে, এবং রামসিংহর উত্তরে, কামান দক্ষিণে তাক করে, যুদ্ধ পাচদিন চলে। লাচিত বিষণ্ণ হন, কারণ, মোগলের কামানে বহুে অসমীয়া সৈন্যর জীবহানি ঘটে। বাঘে বলেন, এর সমাধান করার দায়িত্ব আমার। রাতে বাঘ, নিজের সহযোদ্ধাদের সাথে লুইত সাঁতরিয়ে মোগলের সব বারুদে জল ঢেলে আসেন। ফলে পাচদিন কামান বন্ধ থাকে। [১] Bimal J. Dev, Dilip Kumar Lahiri. Assam Muslims: politics & cohesion. Mittal Publications, 1985. [২] ওয়েব্যাক মেশিনে আর্কাইভকৃত ৮ মার্চ ২০১৬ তারিখে The Battle of Saraighat.
জিমোঁ উন্সু

জিমোঁ উন্সু (ফরাসি ভাষা: Djimon Hounsou, ফরাসি : [dʒimɔ̃ unsu]; জন্ম ২৪শে এপ্রিল ১৯৬৪) হলেন একজন বেনিনীয় অভিনেতা ও মডেল। উন্সু সঙ্গীতের ভিডিওতে মডেল হিসেবে তার কর্মজীবন শুরু করেন। সান্ড্রা বার্নহার্ড পরিচালিত উইদাউট ইউ আই এম নাথিং (১৯৯০) দিয়ে তার চলচ্চিত্র কর্মজীবন শুরু হয়। স্টিভেন স্পিলবার্গ পরিচালিত আমিস্টাড (১৯৯৭) চলচ্চিত্রে অভিনয়ের মাধ্যমে খ্যাতি অর্জন করেন এবং শ্রেষ্ঠ নাট্য অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। তিনি পরবর্তীতে গ্ল্যাডিয়েটর (২০০০), ইন আমেরিকা (২০০৩), এবং ব্লাড ডায়মন্ড (২০০৬) ছবিতে অভিনয় করে আরও সুনাম অর্জন করেন। শেষোক্ত দুটি চলচ্চিত্রের জন্য শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন এবং এই তিনটি চলচ্চিত্রে অভিনয়ের জন্য স্ক্রিন অ্যাক্টরস গিল্ড পুরস্কারের মনোনয়ন লাভ করেন। এছাড়া তিনি গার্ডিয়ান্স অব দ্য গ্যালাক্সি (২০১৪), ফিউরিয়াস সেভেন (২০১৫), দ্য লিজেন্ড অব টারজান (২০১৬), এবং কিং আর্থার: লিজেন্ড অব দ্য সোর্ড (২০১৭)। উন্সু ১৯৬৪ সালের ২৪শে এপ্রিল বর্তমান বেনিনের কতোনোতে জন্মগ্রহণ করেন। তার পিতা পিয়ের উন্সু ও মাতা আলবার্তিন। ১২ বছর বয়সে তিনি তার ভাই এদমঁর সাথে ফ্রান্সের লিওঁ শহরে চলে যান। ফ্রান্সের আসার পর তিনি বিদ্যালয় থেকে ঝড়ে পড়েন এবং এক সময় গৃহহীন হয়ে পড়েন। এক আলোকচিত্রীর সাথে পরিচয়ের মধ্যে দিয়ে উন্সু ফ্যাশন ডিজাইনার থিয়েরি মুগলারের সাথে পরিচিত হন, তিনি তাকে মডেলিং কর্মজীবন বেছে নেওয়ার পরামর্শ দেন। ১৯৮৭ সালে উন্সু পেশাদার মডেল হয়ে ওঠেন এবং প্যারিসে প্রতিষ্ঠা লাভ করেন। ১৯৯০ সালে তিনি মার্কিন যুক্তরাষ্ট্রে পাড়ি জমান। "Djimon Hounsou: Biography" (ইংরেজি ভাষায়)। টিভি গাইড। সংগ্রহের তারিখ ২৪ এপ্রিল ২০১৮।  "Djimon Hounsou Biography (1964-)"। ফিল্ম রেফারেন্স (ইংরেজি ভাষায়)। সংগ্রহের তারিখ ২৯ এপ্রিল ২০১৮।  "Daily Show"। কমেডি সেন্ট্রাল (ইংরেজি ভাষায়)। ১০ মে ২০১৭ তারিখে মূল থেকে আর্কাইভ করা। সংগ্রহের তারিখ ২৯ এপ্রিল ২০১৮।  "Djimon Hounsou Biography"। ইয়াহু! মুভিজ (ইংরেজি ভাষায়)। সংগ্রহের তারিখ ২৯ এপ্রিল ২০১৮।  "Winners: National Board Of Review"। cbs news। সংগ্রহের তারিখ ৭ আগস্ট ২০১৮।  "Screen Actors Guild: The nominees"। এন্টারটেইনমেন্ট উয়িকলি। ১১ জানুয়ারি ২০০৭। সংগ্রহের তারিখ ৭ আগস্ট ২০১৮।  উইকিমিডিয়া কমন্সে জিমোঁ উন্সু সংক্রান্ত মিডিয়া রয়েছে। ইন্টারনেট মুভি ডেটাবেজে জিমোঁ উন্সু (ইংরেজি)
বুরঞ্জী

বুরঞ্জী হল ইতিহাসের একপ্রকারের কালক্রমিক লিখিত বিবরণ। অসমের বুরঞ্জীসমূহ প্রথমাবস্থায় আহোম ভাষাতে লেখা হয়েছিল এবং এই রীতি ১৮৫৮ সাল পর্যন্দ অব্যাহত ছিল। পরে বুরঞ্জী লিখতে অসমীয়া ভাষা আহোম ভাষার স্থান নেয়। আহোম সাম্রাজ্যের প্রতিষ্ঠাপক স্বর্গদেব চুকাফার নির্দেশে ১২২৮ সালে অসমে বুরঞ্জী লেখা ব্যবস্থার প্রবর্ত্তন ঘটে। সেই সময়ে শাসকীয় পক্ষের সঙ্গে বাকী লোকরাও ঘরে ঘরে বুরঞ্জী লিখে রাখত। কালক্রমে বুরঞ্জীর মূলতঃ দুটো ভাগ দেখা যায়: রাজাঘরীয়া বুরঞ্জী এবং অন্যান্য পরিবারসমূহে লেখা বুরঞ্জী। আহোম ভাষায় লিখিত বুরঞ্জীসমূহকে বিষয়বস্তু অনুযায়ী দেও বুরঞ্জী এবং ডিন বুরঞ্জী হিসাবে দুই ভাগে ভাগ করা যায় । 'দেও' শব্দর অর্থ হ’ল স্বর্গীয় এবং এমন বুরঞ্জীতে সৃষ্টির উৎপত্তি, ইন্দ্র, স্বর্গ ইত্যাদির বিষয়ে উপকথামূলক কাহিনী আছে। অন্যদিকে 'ডিন' শব্দের অর্থ হ’ল পৃথিবী এবং ইয়াে ম্যুং-রি-ম্যুং রাম রাজ্যে খুন্-লুং এবং খুনলাইতের বংশধরগণ এবং চুকাফা প্রতিষ্ঠা করা রাজ্যসমূহের বিষয়ে তথ্য-পাতি আছে। বুরঞ্জীসমূহের আকার, বিবরণ ইত্যাদির আধারে একে লাই লিক (ঘাই/রাজনীতি বিষয়ক পুথি), লিট (নথি পত্র/পবিত্র গ্রন্থ), রু-পুত (শিক্ষার উদ্দেশ্যে রক্ষিত নথি পত্র), উ-কুত (থোরতে লিখে রাখা ঘটনাপঞ্জী) ইত্যাদি ভাগে ভাগ করা হয়। আহোম সাম্রাজ্যের পতনের পরে বুরঞ্জী লেখার প্রথাও ধীরে ধীরে অপ্রচলিত হয়। বুরঞ্জী (বা বু-রন্-জী) শব্দটির মূল টাই-চীন ভাষা। বু মানে মূর্খ, রন মানে শেখানো এবং জী মানে সম্ভার। অর্থাৎ এর ব্যুৎপত্তিগত অর্থ হল মূর্খের শিক্ষার সম্ভার। আহোম রাজত্বকালে লেখা বুরঞ্জীসমূহে আহোম রাজ্য ছাড়াও কাছের চুতীয়া রাজ্য, কাছাড়ি রাজ্য এবং ত্রিপুরা রাজ্য (শুুতীয়া, কাছাড়ি এবং ত্রিপুরা বুরঞ্জী) তথা কূটনৈতিক সম্পর্ক থাকা মোগল সাম্রাজ্যের (পাদশ্যাহ বুরঞ্জী) বিষয়েও বিশদ বিবরণ আছে। এই বুরঞ্জীসমূহ ঘাইকরে সাঁচিপাতে লেখা হয়েছিল। আহোম প্রশাসনে বুরঞ্জী প্রনয়নের একটি সুকীয়া বিভাগ ছিল। প্রথমে চিরিং পদের মানুষরা বুরঞ্জী লেখার কাজ করত। তাঁদররকে পরিচালনার ভার বরচিরিং বরুয়া এবং চিরিং ফুকন নামের দুজন উচ্চপদস্থ কর্মচারীকে দিয়ে হয়েছিল। চিরিং ফুকন প্রকৃত বুরঞ্জী রচনা করেছিলেন। পরে অসমীয়া ভাষায় লেখা বুরঞ্জীসমূহের নকল করতে লেখারু নামের একটি পদ নিয়োগ করা হয়েছিল এবং লেখকের বরুয়া নামক একজন কর্মচারী তাদের পরিচালনা করেছিল। রাজেশ্বর সিংহর শাসনকালে কীর্ত্তি চন্দ্র বরবরুয়া নিজের বংশ মর্যদা সম্পর্কে অসঙ্গতিপূর্ণ তথ্য আছে বলে রাজার অনুমতি নিয়ে বহু বুরঞ্জী জ্বালিয়ে নষ্ট করে। তখন থেকে বুরঞ্জী লিখনের দায়িত্ব বরবরুয়ার হস্তান্তরিতনহয়। পশ্চিমী আসামি ছিল প্রভাবশালী সাহিত্যিক ভাষা এবং "আহোম আদালতগুলিতে লেখা বুনিয়াদি সহ সকল প্রাচীন অসমীয়া সাহিত্যের একমাত্র মাধ্যম"। পূর্বের অসমীয়াউপভাষাটি ১৯ শতকের গোড়ার দিকের অঞ্চলে এই অঞ্চলের আদর্শ সাহিত্যিক ভাষা হয়ে উঠেছিল। ১৭ থেকে ১৯ শতকের মধ্যে গড়ে ওঠা অসমীয়া লেখার একটি শৈলী গার্গায় উল্লেখযোগ্যভাবে পূর্ব অসমে বুরজিস লেখার জন্য ব্যবহৃত হয় লীলা গগৈ (১৯৯৪)। টাই সংস্কৃতির রূপরেখা। বনলতা। পৃষ্ঠা ৫৬। আইএসবিএন 81-7339-079-7।  Goswami, Golockchandra (1982), Structure of Assamese, Page 11, Western Assamese dialect, the sole medium of all ancient Assamese literature including the buranjis written in the Ahom court (Goswami 2007, পৃ. 436) (Hartman 1997, পৃ. 227) লীলা গগৈ (১৯৯৪)। টাই সংস্কৃতির রূপরেখা। বনলতা। পৃষ্ঠা ১১০–১৪৬। আইএসবিএন 81-7339-079-7।  Sarkar, J. N. (1992) The Buranjis: Ahom and Assamese in The Comprehensive History of Assam Vol II (ed H K Barpujari), Publication Board, Assam
মাজুলীর সন্ধি

মাজুলীর সন্ধি (১৫৬৩) কোচ রাজা নরনারায়ণ এবং আহোম রাজা চুখাম্‌ফার মধ্যে স্বাক্ষরিত হয়েছিল। নরনারায়ণের ভাতা এবং কোচ সেনাপতি চিলারায়ের আহোম রাজ্যে চালানো আক্রমণে আহোমের রাজধানী গড়গাঁওর পতন হয়। স্বর্গদেউর এক ভাইকে ধরে আহোম কর্মচারীদের চক্রান্তে গড়গাঁও পতনের পরে স্বর্গদেব পলায়ন করেন। পরে আহোম রাজা তার মন্ত্রী আইখেক বুঢ়াগোহাঁইর মাধ্যমে শান্তি স্থাপনার জন্য কোচ রাজাকে আমন্ত্রণ জানান। শান্তি আলোচনার সময়ে নরনারায়ণ মাজুলীতে বহর পাতেন। শেষে দুইপক্ষেরই মেনে নেওয়া শর্তসমূহ ছিল: আহোম রাজা কোচ রাজার বশ্যতা স্বীকার করবেন। ব্রহ্মপুত্রর উত্তরপারে সোবনশিরী নদীর পশ্চিমে থাকা স্থানটি কোচদেরকে ছেড়ে দিতে হবে। আহোম কর্মচারীর পাঁচজন পুত্রকে বন্দীত্ব থেকে ছেড়ে দিতে হবে খামরিং নামের হাতী এবং পাকসিরাই নামের ঘোড়াটি দিতে হবে। আহোমদের যুদ্ধের ক্ষতিপূরণ হিসাবে এই বস্তুগুলি দিতে হবে- ষাটটা হাতী, ষাটজোড়া কাপড়, ষাটজন দাসী, তিনিশজন মানুষ এবং সোনা-রূপার সাথে একটি রঙীন রাজকীয় ছত্র। এর সঙ্গে কোচ রাজা তিনজন কোচ কর্মচারীকে রাজখোয়া হিসাবে প্রতিষ্ঠা করেন - উজীর বামুণ, তপস্বী লস্কর এবং মালমূল্য লস্কর। নতুনকরে আহরণ করা অঞ্চলটির ভাগ-বাটোয়ারার জন্য নারায়ণপুরে একটি কোঠা প্রতিষ্ঠা করা হয়। (Nath 1989, পৃ. 58) (Sarkar 1992, পৃ. 80) Nath, D (১৯৮৯), History of the Koch Kingdom: 1515-1615, Delhi: Mittal Publications উদ্ধৃতি টেমপ্লেট ইংরেজি প্যারামিটার ব্যবহার করেছে (link) Sarkar, J N (১৯৯২), "Chapter IV: Early Rulers of Koch Bihar", Barpujari, H. K., The Comprehensive History of Assam, 2, Guwahati: Assam Publication Board উদ্ধৃতি টেমপ্লেট ইংরেজি প্যারামিটার ব্যবহার করেছে (link)
মৈদাম

মৈদাম হল আহোম জনগোষ্ঠীর লোকের পরম্পরাগত মৃতদেহ সংস্কার প্রথা। মৈদাম প্রথায় সৎকার করা মৃতের সমাধিকে মৈদাম বলে। আহোম রাজপরিবারের লোক এবং কর্মচারীদেরকে মৈদাম প্রথার মাধ্যমে সমাধিস্থ করা হত। আহোমরা হিন্দু ধর্ম গ্রহণ করার পরে ধীরে ধীরে মৃতদেহ সংস্কারের এই প্রথা লোপ পায়। শিবসাগরের কাছের শরাইদেউয়ে আহোম যুগের ১৫০ টারও অধিক মৈদাম দেখতে পাওয়া যায়। এর মধ্যে ৩০ টা ভারতীয় পুরাতত্ত্ব অনুসন্ধান এবং অসম সরকারের পুরাতত্ত্ব বিভাগ দ্বারা সংরক্ষিত করা হয়েছে। যোরহাটে শেষ আহোম রাজা পুরন্দর সিংহ এবং শরাইঘাটের যুদ্ধের মূল অসমীয়া সেনাপতি লাচিত বরফুকনের মৈদাম আছে। মীরজুমলার অসম আক্রমণের সময়ে এবং ইংরাে শাসনকালে মোগল এবং ইংরেজরা বহু মৈদামের ধন-সোনা লুট-পাট করে। মৈদাম প্রথায় মৃতদেহকে স্নান করিয়ে রুংডাং, অর্থাৎ কাঠ দিয়ে সাজানো একটি বিশেষধরনের শয্যার ভিতরে প্রবেশ করিয়ে রাখা হয়। রুংডাং পোতা স্থানে একটি ঘর তৈরি করা হয়। একে রুংডাং কারেং বলে। এর ভিতরে মৃতের জীবিতকালে ব্যবহার করা সামগ্রীসমূহ, যেমন: শালপীরা, হেংদাং, শরা, কাটারী, চূণের টেমী ইত্যাদি, রাখা হয়। শেষে একে নিয়ে এসে মাটির এক অনুচ্চ দৌল সাজানো হয়। এই দৌলটির ওপরভাগকে চাও চালি বলা হয়। মৈদামের ভিতরকে একটি বা ততোধিক ভাগে ভাগ করা যায়। চাং রুং ফুকনের বুরঞ্জীতে মৈদামের গঠন প্রণালীর বিবরণ আছে। ভারতীয় পুরাতত্ত্ব অনুসন্ধানে চালানো খননকার্যে মৈদামের ভিতরভাগে হাতীদাঁত এবং কাঠের সামগ্রীর অবশিষ্টাংশ উদ্ধার হয়েছে। "বর্ণময় আহোম যুগর মৈদাম প্রথার কিছু আলোকপাত এবং আহোমসকলর বর্তমান অবস্থা"। খ্বন মৌঙ। সংগ্রহের তারিখ ১৯ ডিসেম্বর ২০১৫।  "Group of Maidams, Chararideo"। Archaeological Survey of India। ১০ এপ্রিল ২০০৯ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০১৫।  লীলা গগৈ (১৯৯৪)। টাই সংস্কৃতির রূপরেখা। বনলতা। পৃষ্ঠা 143–146। আইএসবিএন 81-7339-079-7।
নেমচিপ

নেমচিপ ইনকর্পোরেটেড (Namecheap, Inc.) একটি আইসিএনএন (ICANN) স্বীকৃত রেজিস্ট্রার (registrar,) কোম্পানি যারা ডোমেইন রেজিস্ট্রেশন করে এবং বিভিন্ন কোম্পানির কাছে বিক্রি করে (also known as aftermarket domain names)। ফিনিক্স, অ্যারিজোনায় অবস্থিত এ কোম্পানিটি একই সাথে ওয়েবসাইট হোস্টিং  ও বিভিন্ন ওয়েব সিকিউরিটি সার্ভিসও প্রদান করে থাকে। কোম্পানির ভাষ্যমতে ৩০ লক্ষ ব্যবহারকারীর প্রায় ৭০ লক্ষ ডোমেইন তারা নিয়ন্ত্রণ করে থাকে।  ২০০০ সাল নাগাদ নেমচিপ প্রতিষ্ঠা করেন রিচার্ড কার্কেন্ডল (Richard Kirkendall)। ২০১০ এর নভেম্বরে লাইফহ্যাকার (Lifehacker) এর একটি জরীপে এটি সেরা ডোমেইন সার্ভিস প্রোভাইডার হিসেবে স্বীকৃতি পায়। সেপ্টেম্বর ২০১২ তে এটি আবার লাইফহ্যাকারের জরীপে সবচেয়ে জনপ্রিয় ডোমেইন সার্ভিস প্রোভাইডার হিসেবে নির্বাচিত হয়। মার্চ ২০১২ তে নেমচিপ বিটকয়েন (Bitcoin) একসেপ্ট করা শুরু করে মে ২০১৪ তে, নেমচিপ আইসিএনএন এর রেজিস্ট্রার এক্রিডিটেশন চুক্তি (Registrar Accreditation Agreement with ICANN) ভঙ্গ করার দায়ে অভিযুক্ত হয়। "namecheap.com Site Overview"। Alexa Internet। ২০১৮-১০-১৬ তারিখে মূল থেকে আর্কাইভ করা। সংগ্রহের তারিখ ২০১৮-১০-১৬।  "InterNIC - Registrar List"। InterNIC। ২০১৭-০৪-২৩। সংগ্রহের তারিখ ২০১৭-০৪-২৩।  "Domain Registration Agreement"। Namecheap, Inc.। সংগ্রহের তারিখ ২০১৭-০৪-২৩।  "About Us - Our Team"। সংগ্রহের তারিখ ২০১৪-০২-০৮।  Fitzpatrick, Jason (২০১০-১১-০৯)। "Best Domain Name Registrar: Namecheap"। LifeHacker। ২০১৮-১১-২৯ তারিখে মূল থেকে আর্কাইভ করা। সংগ্রহের তারিখ ২০১৪-০২-০৮।  Henry, Alan (২০১২-০৯-১৮)। "Most Popular Domain Name Registrar: Namecheap"। LifeHacker। ২০১৮-১০-২৭ তারিখে মূল থেকে আর্কাইভ করা। সংগ্রহের তারিখ ২০১৪-০২-০৮।  Tamar (২০১৩-০৩-০৫)। "Namecheap Now Accepts Bitcoin"। Namecheap। ২০১৪-০২-০৪ তারিখে মূল থেকে আর্কাইভ করা। সংগ্রহের তারিখ ২০১৪-০২-০৮।  "NameCheap Gets Slapped By ICANN"। ২০১৪-০৫-০৩। সংগ্রহের তারিখ ২০১৫-০৮-১০।  নেমচিপের প্রাতিষ্ঠানিক ওয়েবসাইট
ব্রহ্মপাল

টেমপ্লেট:Kamarupa ব্রহ্মপাল (ইংরেজি: Brahma Pala) হলেন কামরূপ রাজ্যের পাল রাজবংশের প্রতিষ্ঠাপক। শালস্তম্ভ বংশের শেষ রাজা ত্যাগসিংহের কোনো সন্তান-সন্ততি ছিল না। তাই শালস্তম্ভ বংশ লোপ পেয়েছিল। প্রজাগণ পুরানো নরক বংশীয় কুমার ব্রহ্মপালকে রাজা মনোনীত করেছিল। তিনি ৯০০ খ্রিষ্টাব্দ থেকে ৯২০ খ্রিষ্টাব্দ পর্যন্ত কামরূপ রাজ্যে রাজত্ব করেছিলেন। তিনি কুলদেবীকে বিয়ে করেছিলেন। এরপর তাদের পুত্র রত্নপাল ব্রহ্মপালের উত্তরাসুরী হিসাবে রাজ সিংহাসনে বসেছিলেন। পাল রাজবংশ (কামরূপ) বর্মণ রাজবংশ Choudhury, P. C, The History of Civilization of the People of Assam to the Twelfth Century A.D উদ্ধৃতি টেমপ্লেট ইংরেজি প্যারামিটার ব্যবহার করেছে (link) ভূপেন্দ্র নাথ চৌধুরী (১৯৯৫)। সোণর অসম। খগেন্দ্রনারায়ণ দত্তবরুয়া, লয়ার্স বুক স্টল। পৃষ্ঠা ২১।  Vasu, Nagendranath (১৯২২)। The Social History of Kamarupa।  Tripathi, Chandra Dhar (২০০৮)। Kamarupa-Kalinga-Mithila politico-cultural alignment in Eastern India : history, art, traditions। Indian Institute of Advanced Study। পৃষ্ঠা 197।  Wilt, Verne David (১৯৯৫)। Kamarupa। V.D. Wilt। পৃষ্ঠা 47।  Majumdar, Ramesh Chandra (১৯৭৭)। Ancient India। Motilal Banarsidass Publications। পৃষ্ঠা 538।  Kapoor, Subodh (২০০২)। Encyclopaedia of ancient Indian geography। Cosmo Publications। পৃষ্ঠা 364।  Sen, Sailendra Nath (১৯৯৯)। Ancient Indian History and Civilization। New Age International। পৃষ্ঠা 668।  Kapoor, Subodh (২০০২)। The Indian encyclopaedia: biographical, historical, religious,administrative, ethnological, commercial and scientific। Genesis Publishing Pvt Ltd। পৃষ্ঠা 320।  Sarkar, Ichhimuddin (১৯৯২)। Aspects of historical geography of Pragjyotisha-Kamarupa (ancient Assam)। Naya Prokash। পৃষ্ঠা 295।  Deka, Phani (২০০৭)। The great Indian corridor in the east। Mittal Publications। পৃষ্ঠা 404।  Pathak, Guptajit (২০০৮)। Assam's history and its graphics। Mittal Publications। পৃষ্ঠা 211।  Samiti, Kamarupa Anusandhana (১৯৮৪)। Readings in the history & culture of Assam। Kamrupa Anusandhana Samiti। পৃষ্ঠা 227।
কারেজ দ্য কাওয়ার্ডলি ডগ

কারেজ দ্য কাওয়ার্ডলি ডগ (ইংরেজি: Courage The Cowardly Dog) মার্কিন যুক্তরাষ্ট্রে নির্মিত একটি ভীতিপ্রদ ধারাবাহিক টেলিভিশন কার্টুন। এটি কার্টুন নেটওয়ার্ক চ্যানেলটির জন্য তৈরি করা হয়।
পাল রাজবংশ (কামরূপ)

পাল রাজবংশ (ইংরেজি: Pala dynasty (Kamarupa)) আনুমানিক ৯৯০ খ্রিষ্টাব্দ থেকে ১১৩৮ খ্রিষ্টাব্দ পর্যন্ত কামরূপ রাজ্য রাজত্ব করেছিল। শালস্তম্ভ বংশের শেষ রাজা ত্যাগ সিংহের সন্তান-সন্ততি না থাকায় সেই বংশ লোপ পেয়েছিল। প্রজাগণ ব্রহ্মপাল স্থানীয় নামক একজন রাজকুমারকে রাজা মনোনীত করেছিল। বঙ্গীয় পাল রাজবংশের মত তাদেরও প্রথম রাজা নির্বাচিত করা হয়েছিল। বঙ্গীয়র পাল রাজবংশ বৌদ্ধ ধর্মী ছিল। অন্যদিকে, কামরূপ রাজ্য রাজত্ব করা পাল রাজবংশ হিন্দু ছিল। যদিও অনেক ঐতিহাসিকদের মতে, কামরূপের পাল বংশ আদতে বাংলারই পাল বংশের বিচ্ছিন্ন অংশ। ব্রহ্মপাল বজ্রযানী বৌদ্ধ ধর্ম ত্যাগ করে পুনরায় হিন্দু ধর্ম গ্রহণ করে সিংহাসনে বসেন। বৃদ্ধকালে ব্রহ্মপাল সন্ন্যাস গ্রহণ করেন এবং পিতার ইচ্ছা অনুসারে পুত্র রত্নপাল কামরূপের রাজা হন। রত্নপালের পর এক নাতি ইন্দ্রপাল এবং ক্রমে গোপাল, হর্ষপাল, ধর্মপাল রাজা হন। রাজা হয়ে ধর্মপাল রাজধানী প্রাগজ্যোতিষপুর থেকে কামরূপ নগরে নিয়ে যান। ধর্মপালের পর তার পুত্র জয়পাল রাজা হন। গৌড়ের রাজা রামপাল জয়পাল রাজার সময়ে কামরূপ রাজ্য আক্রমণ করেন। এর পরেই কামরূপ রাজ্যে পাল রাজবংশের পতন ঘটে।পাল সাম্রাজ্যের পতন ঘটলে সেন সাম্রাজ্যের উন্মেষ ঘটে।বিজয় সেন পাল রাজবংশের শেষ রাজা মদন পালকে তার রাজধানী গৌড় থেকে বিতাড়িত করেন। মদন পাল উত্তর বঙ্গে পলায়ন করেন। এবং পরবর্তী আট বছর সেখানে পাল বংশের শাসন কায়েম রাখেন। ১১৫২-৫৩ খ্রীস্টাব্দে মদন পালের মৃত্যুর পর বিজয় সেন সমগ্র উত্তরবঙ্গ অধিকার করে নেন। ভূপেন্দ্র নাথ চৌধুরী (১৯৯৫)। সোণর অসম। খগেন্দ্রনারায়ণ দত্তবরুয়া, লয়ার্স বুক স্টল। পৃষ্ঠা ২১।  শান্তনু কৌশিক বরুয়া (২০১৫)। অসম ইয়ের বুক ২০১৬। গুয়াহাটি: জ্যোতি প্রকাশন।  Sircar, D. C. The Bhauma-Naraka or the Pala Dynasty of Brahmapala, The Comprehensive History of Assam, ed H. K. Barpujari, Guwahati, 1990.
কে কে গভঃ ইন্সটিটিউশন, মুন্সীগঞ্জ

মুন্সীগঞ্জ জেলার ঐতিহ্যবাহী শিক্ষাপ্রতিষ্ঠান কে.কে.গভ: ইনস্টিটিউশন ১৯৪২ সালে প্রতিষ্ঠিত হয়। ঐতিহ্যবাহী এই শিক্ষাপ্রতিষ্ঠানটির প্রতিষ্ঠাতা মুন্সীগঞ্জ-বিক্রমপুরের কৃতি সন্তান আব্দুল হাকিম বিক্রমপূরী। বিদ্যালয়টির নামকরণ করা হয় বিক্রমপূরী সাহেবের চাচা মরহুম কাজী কমরউদ্দিন সাহেবের নাম অনুসারে। প্রতিষ্ঠালগ্ন থেকেই বিদ্যালয়টি মুন্সীগঞ্জ জেলার অন্যতম সেরা  শিক্ষাপ্রতিষ্ঠান হিসেবে স্বীকৃতি লাভ করেছে। এরই ধারাবাহিকতায় ১৯৬৯ সালে বিদ্যালয়টি জাতীয়করণ করা হয়। শিক্ষা ছাড়াও  খেলাধুলা, সাংস্কৃতিক কমর্কান্ড, সহশিক্ষা কাযর্ক্রমে এই শিক্ষায়তনটি মুন্সীগঞ্জ জেলার শীর্ষ  স্থান দখল করে আছে। বর্তমানে বিদ্যালয়টিতে ডাবল শিফট চালু আছে। বর্তমানে দুই শিফটে বিদ্যালয়ে শিক্ষার্থী সংখ্যা ১৪৫০ জন। বিদ্যালয়টিতে ৪টি দ্বিতল ভবন সহ আছে ১০,০০০পুস্তক সমৃদ্ধ ১টি আধুনিক লাইব্রেরী,২টি কম্পিউটার ল্যাব,১টি ছাত্রাবাস সহ শিক্ষার আধুনিক সুযোগ সুবিধা। http://www.munshiganj.gov.bd/site/education_institute/d11c1999-2015-11e7-8f57-286ed488c766/কে-কে-গভঃ-ইন্সটিটিঊশন,মুন্সীগঞ্জ[স্থায়ীভাবে অকার্যকর সংযোগ]
ইন্দ্রপাল

কামরূপ ইন্দ্রপাল দশম শতকের কামরূপের পাল বংশের একজন রাজা। ইন্দ্রপালের পিতা ছিলেন পুরন্দরপাল। কিন্তু পিতামহ রত্নপালের জীবিত অবস্থাতে পিতৃর মৃত্যু হওয়ায় পিতামহের পর কামরূপের রাজসিংহাসনে বসেন। ইন্দ্রপাল রাষ্ট্রকূট রাজকুমারী রাজ্যদেবীকে বিয়ে করেছিলেন। তিনি প্রায় ২৫ বছর রাজত্ব করেছিলেন। এই সময়ে তার রাজ্যের সীমার অনেক বিস্তার ঘটেছিল। তার মৃত্যুর সময় আনুমানিক ৯৯০ খ্রীষ্টাব্দ। ইন্দ্রপাল রাজত্বের অষ্টম বছরে গুয়াহাটি তাম্র শাসনেের মাধ্যমে হপিয়মা বিষয়ের অন্তর্গত কাসিপাটকে ( ৯উত্তর কুলে) এবং রাজত্বের একবিংশ বর্ষে গুয়াকুছি তাম্র শাসনের মাধ্যমে মান্দি বিষয়ের অন্তর্গত পণ্ডরীতে (উত্তর কুলে) ব্রাহ্মণকে ভূমি দান করেছিলেন। এই দুই তাম্রলিপি বর্তমানের গুয়াহাটির পাতিদরং মৌজা এবং নলবারীর গুয়াাকুছি গ্রামে পাওয়া গেছে॥ ড. নিরোদ বরুয়া, ড. সুরজিত বরুয়া (২০০৭), স্নাতক মহলার আসামের ইতিহাস, কে. এম. পাব্‌লিশিং, দ্বিতীয় প্রকাশ. পৃষ্ঠা: ১২৯-১৩০ বর্মন, শিবনাথ (২০০০). অসমীয়া জীবনী অভিধান. সোফিয়া প্রেস এণ্ড পাব্লিসার্স প্রা: লি:, গুয়াহাটি ড. নিরোদ বরুয়া, ড. সুরজিত বরুয়া (২০০৭), স্নাতক মহলার আসামের ইতিহাস, কে. এম. পাব্‌লিশিং, দ্বিতীয় প্রকাশ. পৃষ্ঠা: ৩৮৯
লাইনাস সেবাস্টিয়ান

লাইনাস গ্যাব্রিয়েল সেবাস্টিয়ান (জন্ম ২০ আগস্ট, ১৯৮৬) একজন ইউটিউবার, উপস্থাপক, প্রযোজক এবং লাইনাস মিডিয়া গ্রুপ এর প্রতিষ্ঠাতা। লাইনাস পরিচিত তার তৈরি করা টেকনোলজি বিষয়ক ইউটিউব চ্যনালে গুলোর জন্য, যার মধ্যে লাইনাস টেক টিপস, টেক কুইকি এবং চ্যানেল সুপার ফান অন্যতম।  ২০০৭ থেকে ২০১৫ সাল বন্ধ হয়ে যাবার আগ পর্যন্ত কানাডিয়ান কম্পিউটার বিক্রেতা কোম্পানি এনসিআইএক্স (NCIX) এর টেকনোলজি বিষয়ক ভিডিওর উপস্থাপক হিসেবে কাজ করে। ২০১৫ সালে, Inc. magazine লাইনাস সেবাস্টিয়ান কে "Top 30 Power Players in Tech" এর মধ্যে ৪র্থ হিসেবে নির্বাচিত করে। "Linus Tech Tips Twitter (Birthday)"। Twitter। Twitter। সংগ্রহের তারিখ অক্টোবর ২২, ২০১৬।  RAMPTON, JOHN। "30 Power Players in Tech You Need to Know"। Inc.। সংগ্রহের তারিখ জানুয়ারি ৭, ২০১৬।
দ-পর্বতীয়ার শিলদ্বার

তেজপুর শহরের থেকে প্রায় পাঁচ কিলোমিটার পশ্চিমে দ-পর্বতীয়া নামের গ্রামে ইতিহাস প্রসিদ্ধ দ-পর্বতীয়ার শিলার দুয়ার অবস্থিত। এই স্থান ভারতীয় পুরাতত্ত্ব জরীপ বিভাগ দ্বারা সংরক্ষিত করা হয়েছে। ১৯২১-১৯২২ সালে ভারতীয় পুরাতত্ত্ব জরীপ বিভাগের খনন কার্যের থেকে দ-পর্বতীয়াতে উদ্ধার হয় পাথরের মন্দিরর উপর আহোম যুগতমে পাথর এবং ইট দিঢে নির্মিত দেবালয়ের গাঁথনি। মনে করা হয় যে, এই স্থানে বাণরাজা হরি-হরের মিলন ভূমির স্মৃতি চিরজাগরূক করে রাখার জন্য ’হরি হরাত্মক’ শিব প্রতিষ্ঠা করে মন্দির নির্মাণ করিয়েছিলেন। কৃষ্ণর হাতে বাণ যুদ্ধে পরাজিত হয়ে সুস্থ হওয়ার পর কৃষ্ণের প্রতি বাণের ভক্তি জেগেছিল এবং হরি-হর অভিন্ন বলে জ্ঞান হয়েছিল । তিনি হরি হরাত্মক শিব মন্দির প্রতিষ্ঠার উদ্যোগ নিয়েছিলেন। এই মন্দিরটি আহোম রাজার আমলে পুনরায় নির্মাণ করা হয়েছিল যদিও ১৮৯৭ সালের বৃহৎ ভূমিকম্পে তা ধ্বংস হয় । বর্তমান থাকা চিহ্নস্বরূপ ইটগুলি দেখা যায়। রায় বাহাদুর কনক লাল বরুয়ার মতে এখনকার এই মন্দির কামরূপ নৃপতি ভাস্কর বর্ম্মার পূর্বে পঞ্চম ষষ্ঠ খ্রিষ্টাব্দে নির্মিত । বর্তমানের শিলের দ্বার এই মন্দিরের ভগ্নাবশেষ । কোনো কোনো প্রত্নতত্ববিদ একে গুপ্ত যুগের আগের পুরানো স্মৃতি চিহ্ন বলে মনে করেন। এর বৈশিষ্ট এই যে এর মূর্ত্তিগুলি খোদাই করা নয়, বাইরের থেকে তৈরি। স্তম্ভটির মধ্যে হাতে মালা নিয়ে উড়ন্ত গরুড় । ওপরে লানির বাঁদিকে ডম্বরু নিয়ে চার হাতের শিব । ঘোড়ার মত মুখের আকৃতি থাকা নর মূর্ত্তি । কাছে দুটি নারী মুর্ত্তি । বাঁশিবাদক কৃষ্ণ । দুইহাতে পদ্ম নিয়ে থাকা সূর্য্য । স্তম্ভ দুটোর নিচে হাতে মালা নিয়ে গংগা-যমুনার মুর্ত্তি । পর্যটকের জন্য এই তোরণ বিশেষভাবে আকর্ষণীয়। Swati Mitra (২০১১)। Assam Travel Guide। Goodearth Publications। পৃষ্ঠা 83–। আইএসবিএন 978-93-80262-04-8। সংগ্রহের তারিখ ১৮ ফেব্রুয়ারি ২০১৩।  বিশ্ব ঐতিহ্য, লেখক: শান্তনু কৌশিক বরুয়া, পৃষ্ঠা নং: ?
রোনাল্ড ফিশার

স্যার রোনাল্ড এলমার ফিশার FRS (১৭ ফেব্রুয়ারি ১৮৯০ - ২৯ জুলাই ১৯৬২) একজন ব্রিটিশ পরিসংখ্যানবিদ এবং প্রজনন বিজ্ঞান বিশেষজ্ঞ ছিলেন। পরিসংখ্যান বিজ্ঞানে তার অবদানের জন্য তাকে বিংশ শতাব্দীর পরিসংখ্যানবিজ্ঞানের গুরুত্বপূর্ণ ব্যক্তিত্ব বলা হয়ে থাকে। তিনি এমন একজন প্রতিভাবান ব্যক্তি যিনি প্রায় একাই আধুনিক পরিসংখ্যান বিজ্ঞানের ভিত্তি তৈরি করেন।প্রজননশাস্ত্রে, তিনি গণিত ব্যবহার করে মেন্ডেলিয়ান জেনেটিক্স এবং প্রাকৃতিক নির্বাচনকে একত্রিত করেছিলেন; এটি বিংশ শতাব্দীর গোড়ার দিকে ডারউইনিজমবাদের পুনরুজ্জীবনে গুরুত্বপূর্ণ অবদান রেখেছিল যা বর্তমানে "আধুনিক সংশ্লেষণ" হিসেবে পরিচিত। জীববিজ্ঞানে তার এই গুরুত্বপূর্ণ অবদানগুলোর জন্য তাকে "The greatest of Darwin’s successors" (ডারউইনের সর্বশ্রেষ্ঠ উত্তরাধিকারী) বলা হয়।
রবার্ট এ. হাইনলাইন

রবার্ট এ হাইনলাইন (৭ই জুলাই, ১৯০৭ - ৮ই মে, ১৯৮৮) প্রখ্যাত মার্কিন লেখক যার লেখার সাহিত্যিক মান ও সংবেদনশীলতা কল্পবিজ্ঞান সাহিত্যের জগতে সবচেয়ে উৎকৃষ্ট বলে গণ্য করা হয়। কল্পবিজ্ঞান সাহিত্য নামক ঘরানাটি বিনির্মাণেও তার অনেক ভূমিকা রয়েছে। হাইনলাইন, আইজ্যাক আসিমভ, এবং আর্থার সি ক্লার্ক কে একসাথে অনেক সময় মার্কিন কল্পবিজ্ঞান জগতের "বিগ থ্রি" বলা হয়। হাইনলাইন ১৯২৯ সালে মার্কিন নৌ অ্যাকাডেমি থেকে পাশ করে পাঁচ বছর নৌবাহিনীতে কাজ করেন। এরপর সামরিক জীবনের সমাপ্তি ঘটিয়ে ইউনিভার্সিটি অফ ক্যালিফোর্নিয়া অ্যাট লস এঞ্জেলেস-এ পদার্থবিজ্ঞান ও গণিতের উপর স্নাতক ডিগ্রি অর্জন করেন। ১৯৩৯ সাল থেকে তার পেশাদার লেখক জীবন শুরু হলেও মাঝে দ্বিতীয় বিশ্বযুদ্ধের সময় আবার নৌবাহিনীর হয়ে কিছুকাল কাজ করেছিলেন। তার প্রথম গল্প "লাইফ-লাইন" অ্যাকশন ও রোমাঞ্চ গল্প প্রকাশক মার্কিন পাল্প সাময়িকী অ্যাস্টাউন্ডিং সায়েন্স ফিকশন-এ প্রকাশিত হয়। ১৯৪২ সালে প্রকৌশলী হিসেবে যুদ্ধে যোগ দেয়ার পূর্ব পর্যন্ত এই সাময়িকীতে লেখা চালিয়ে গেছেন; পরবর্তীতে বিখ্যাত হওয়া আরও বেশ কয়েকজন কল্পবিজ্ঞান লেখক তখন এতে লিখতেন। পাঁচ বছরের বিরতি শেষে ১৯৪৭ সালে হাইনলাইন আবার কলম হাতে নেন, তবে এবার তার লক্ষ্য হয়ে উঠে আরও পরিণত পাঠকদের জন্য লেখা। সে বছরই তার প্রথম বই রকেট শিপ গ্যালিলিও প্রকাশিত হয়। এরপর একটানা লিখে গেছেন, সারা জীবনে ছোট-বড়দের জন্য লেখা প্রচুর গল্প-উপন্যাস জমা হয় তার ঝুলিতে। ১৯৪০-এর দশকের পর তিনি সহজে ছোটো কলেবরের কাহিনী লিখতেন না। তার জনপ্রিয়তা ধীরে ধীরে বাড়তে থাকে, তবে সম্ভবত সর্বোচ্চ শিখরে পৌঁছায় স্ট্রেঞ্জারস ইন আ স্ট্রেইঞ্জ ল্যান্ড (১৯৬১) প্রকাশের মধ্য দিয়ে যাকে অনেক সময় তার সেরা কীর্তি হিসেবে বিবেচনা করা হয়। বিচিত্র রকমের বিষয়ে উৎসাহ এবং প্রযুক্তি ও চরিত্র গঠনের দিকে নিবিড় মনোযোগের কারণে তার একটি বিশাল একনিষ্ঠ পাঠকগোষ্ঠী গড়ে উঠেছে। তার সবচেয়ে জনপ্রিয় বইগুলোর মধ্যে রয়েছে দ্য গ্রিন হিলস অফ আর্থ (১৯৫১), ডাবল স্টার (১৯৫৬), দ্য ডোর ইন্টু সামার (১৯৫৭), সিটিজেন অফ দ্য গ্যালাক্সি (১৯৫৭), এবং মেটুজেলা'স চিলড্রেন (১৯৫৮)। Robert A. Heinlein, Encyclopedia Britannica, collected on 24 Sep. 2013 হাইনলাইন সোসাইটি এবং তাদের প্রশ্নোত্তর ওয়েব্যাক মেশিনে আর্কাইভকৃত ২২ এপ্রিল ২০১৯ তারিখে রবার্ট ও ভার্জিনিয়া হাইনলাইন পুরস্কার 1952 হাইনলাইনের কলোরাডোর বাড়িতে জনপ্রিয় বলবিজ্ঞানের ট্যুর আইএমডিবিতে রবার্ট হাইনলাইন রবার্ট এ হাইনলাইনএর অনলাইন কল্পকাহিনী - ফ্রি স্পেকুলেটিভ ফিকশন অনলাইন; "দ্য লাস্ট ডেইজ অফ দ্য ইউনাইটেড স্টেট্‌স" নিবন্ধটি সহ ROBERT HEINLEIN AT 100 ওয়েব্যাক মেশিনে আর্কাইভকৃত ১৮ অক্টোবর ২০০৭ তারিখে হাইনলাইন সংগ্রহশালা